Sankt Paul im Lavanttal
<s>Sankt Paul im Lavanttal (slovenski: Šentpavel v Labotski dolini) je trgovište na jugu Austrije od 3,388 stanovnika, koje administrativno podpada pod Okrug Wolfsberg.</s>

<s>Geografske karakteristike</s>

<s>Sankt Paul im Lavanttal leži na jugu Koruške nedaleko od slovenske granice, na ušću potoka Granitz u Rijeku Lavant.</s>

<s>Historija</s>

<s>Na planini Burgstallkogel pored sela St.</s><s>Margarethen, pronađeno je još za rimskih vremena svetište keltskom bogu Latobiusu.</s>

<s>Prvi spomen mjesta pod imenom villula Brugga nalazi se u dokumentu iz 1091, u kom grof Engelbert od Spanheima poklanja benediktincima, umjesto svog zamka Lavant, teren pored postojeće crkve da tamo izgrade samostan.</s><s>On je naime pozvao redovnike iz njemačkog Hirsaua u Schwarzwaldu da presele svoju 
opatiju kod njega.</s>

<s>Opatija Sankt Paul igrala je važnu ulogu u historiji koruške 
crkve tokom srednjeg vijeka.</s><s>Ona je ukidana u dva navrata, prvi put između 1787.- 1809., a drugi put od 1940. do 1945.</s>

<s>Znamenitosti</s>

<s>Od znamenitosti Sankt Paul im Lavanttal ima romaničko - gotičku bazilikalnu crkvu sa dva zvonika, podignutu od 11 do 13. vijeka, obnovljenu nakon požara 1367., i već spomenutu opatiju, koja ima veliku kolekciju umjetnina.</s><s>U njoj ima slika njemačkih, nizozemskih i talijanskih majstora od 15 do 19. vijeka, do djela primijenjene umjetnosti od 5 do 15. vijeka (oko 900 reljefa u slonovači), kao i nekih 11.000 grafika i crteža.</s>

<s>Opatijska biblioteka ima nekih 55.000 svezaka, više od 500 inkunabula, nastalih do 1520. i brojne knjige izrađene na početcima štamparstva uz 2.200 manuskripta.</s>

<s>Posljednju veliku donaciju, donijeli su 1809. redovnici iz samostana St.</s><s>Blasien iz njemačkog Schwarzwalda, koji su se zbog razvoja političkih prilika odlučili preseliti u Sankt Paul, sa sobom su ponijeli i brojne relikvije i umjetničke predmete, ali i lijesove sa posmrtnim ostacima 13 ranih članova dinastije Habsburg.</s><s>Oni su danas izloženi u kripti parohijske crkve.</s>

<s>U 20. vijeku u opatiji je živio i stvarao redovnik i umjetnik Switbert Lobisser.</s>

<s>Privreda</s>

<s>Privreda grada bazira se na drvnoj industriji, proizvodnji papira, alata i turizmu.</s>

<s>Izvori</s>

<s>Vanjske veze</s>

<s>Službene stranice Sankt Paul im Lavanttala 
Gradovi i naselja Koruške
Gradovi u Austriji</s>

